“Toshshahartransxizmat” uyushmasi hamda Toshkent shahar hokimligi yoʻlovchi transportining barcha turlari harakatini litsenziyalash va muvofiqlashtirish departamenti faoliyatini tashkil etish toʻgʻrisida
(resolution, 2021-04-30)

“Toshshahartransxizmat” uyushmasi hamda Toshkent shahar hokimligi Yoʻlovchi transportining barcha turlari harakatini litsenziyalash va muvofiqlashtirish departamenti faoliyatining samarali tashkil etilishini taʼminlash maqsadida: 2. “Toshshaharyulovchitrans” aksiyadorlik kompaniyasini tugatish boʻyicha komissiya tarkibi 6-ilovaga muvofiq tasdiqlansin. Tugatish komissiyasi ikki oy muddatda belgilangan tartibda “Toshshaharyoʻlovchitrans” aksiyadorlik kompaniyasini tugatish ishlarini amalga oshirsin. 3. Oʻzbekiston Respublikasi Davlat mulki qoʻmitasi Toshkent shahar hokimligi bilan birgalikda bir oy muddatda “Toshavtobustrans” aksiyadorlik kompaniyasi, “Toshelektrotrans” davlat kompaniyasi, “Toshpasremservis” aksiyadorlik kompaniyasi ustav fondini ular tarkibiga kiruvchi korxonalar mulkidagi davlat ulushi qiymati hisobiga shakllantirsin. 5. Toshkent shahar hokimligi va “Toshshahartransxizmat” uyushmasining har bir transport tashkilotida yillik xarajatlar umumiy hajmining 5 foizi miqdori doirasida Ragʻbatlantirish va rivojlantirish jamgʻarmasini (keyingi matnlarda Jamgʻarma deb ataladi) tashkil qilish toʻgʻrisidagi taklifiga rozilik berilsin. Belgilansinki: Jamgʻarmaning daromadlari ish haqi fondini tejash, yoʻlovchilarni tashishdan tushadigan daromadlar boʻyicha belgilangan prognozni ortigʻi bilan bajarish tufayli hosil boʻladigan mablagʻlar, asosiy boʻlmagan xoʻjalik faoliyati va qonun hujjatlarida taqiqlanmagan boshqa manbalar hisobiga shakllantiriladi; Jamgʻarma mablagʻlarini tasarruf etish uchun tegishli korxona rahbari boshchiligida va kasaba uyushmasi tashkiloti vakillari ishtirokida har bir transport korxonasi huzurida maxsus Kengashlar tuziladi. 6. Oʻzbekiston Respublikasi Mehnat va aholini ijtimoiy muhofaza qilish vazirligi, Moliya vazirligi, “Toshshahartransxizmat” uyushmasi bir oy muddatda transport korxonasi haydovchilarini ragʻbatlantirish va moddiy-texnik rivojlantirish mablagʻlaridan foydalanish nisbatini aniqlagan holda Ragʻbatlantirish va rivojlantirish jamgʻarmasi toʻgʻrisidagi nizomni, shuningdek, Uyushma va uning tarkibiga kiruvchi korxonalar xodimlarining ish haqi toʻgʻrisidagi nizomni tasdiqlasinlar. 7. Oʻzbekiston Respublikasi Vazirlar Mahkamasi belgilangan tartibda: 7-ilovaga muvofiq bolalar sogʻlomlashtirish oromgohlarini Oʻzbekiston kasaba uyushmalari Federatsiyasi Kengashi tasarrufiga oʻtkazsin; Toshkent shahar, Amir Temur koʻchasi, 6-uyda joylashgan bino (mulk va jihozlar)ni “Toshshaharyoʻlovchitrans” aksiyadorlik kompaniyasi balansidan “Toshshahartransxizmat” uyushmasi balansiga oʻtkazsin va mazkur binoga Uyushmaning, “Toshavtobustrans” aksiyadorlik kompaniyasi, “Toshelektrotrans” davlat kompaniyasi va “Toshpasremservis” aksiyadorlik kompaniyasining ijroiya apparati joylashtirilsin. Mazkur qarorga muvofiq, “Toshshahartransxizmat” uyushmasining balansdan balansga oʻtkaziladigan asosiy vositalari qiymati daromad (foyda) va qoʻshilgan qiymat soliqlari solish obyekti hisoblanmaydi. 8. Shahar yoʻlovchi transportining uzluksiz faoliyat koʻrsatishini taʼminlash maqsadida: ushbu qaror 2006-yilning 20-fevralidan amalga kiritilsin; Vazirlar Mahkamasining Kommunal soha, transport, kapital qurilish va qurilish industriyasi masalalari kompleksi, Toshkent shahar hokimligi, “Toshshahartransxizmat” uyushmasi bir oy muddatda Oʻzbekiston Respublikasi Prezidentining “Toshkent shahrida yoʻlovchi transportini tashkil etish tizimini yanada takomillashtirish toʻgʻrisida” 2006-yil 11-yanvardagi PF-3713-son Farmoniga va ushbu qarorga qatiy amal qilgan holda jamoat transportini boshqarishning takomillashtirilgan tizimini joriy etishga, shuningdek, transport xizmati jarayoni qatnashchilarining aniq ishlashi va hamkorlik qilishiga yoʻnaltirilgan chora-tadbirlar kompleksini amalga oshirsinlar. 9. Oʻzbekiston Respublikasi Vazirlar Mahkamasi bir hafta muddatda Yoʻlovchi transportining barcha turlari harakatini litsenziyalash va muvofiqlashtirish departamenti faoliyati, shuningdek, Toshkent shahrida yoʻlovchilar tashish bozorini tartibga solish bilan bogʻliq normativ hujjatlar tasdiqlanishini hisobga olgan holda ushbu qaror bajarilishini tashkil etish boʻyicha qaror qabul qilsin. 10. Oʻzbekiston Respublikasining baʼzi qonun hujjatlariga 8-ilovaga muvofiq oʻzgartish va qoʻshimchalar kiritilsin. 11. Mazkur qarorning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklansin. N.M. Xanov — Oʻzbekiston Respublikasi Bosh vazirining oʻrinbosari, Komissiya raisi B.B. Ashrafxanov — moliya vazirining birinchi oʻrinbosari U.U. Rozikulov — iqtisodiyot vazirining birinchi oʻrinbosari N.E. Najimov — Tashqi iqtisodiy aloqalar, investitsiyalar va savdo vazirligi vazirining birinchi oʻrinbosari A.A. Abduvaliyev — Oʻzbekiston avtomobil va daryo transporti agentligi boshligʻi I.G. Yakovlev — Davlat mulki qoʻmitasi raisining birinchi oʻrinbosari E.F. Gadoyev — Davlat soliq qoʻmitasi raisining birinchi oʻrinbosari E.S. Kanyazov — adliya vazirining oʻrinbosari Sh.Sh. Shomansurov — “Oʻzavtosanoat” uyushmasi raisining oʻrinbosari R.J. Usmanov — Toshkent shahar hokimining birinchi oʻrinbosari K.K. Rustamov — “Oʻzsanoatqurilishbank” boshqaruvi raisi R.A. Gulyamov — Tashqi iqtisodiy aloqalar Milliy banki boshqaruvi raisining birinchi oʻrinbosari Sh.Sh. Muxamedjanov — “Toshshaharyoʻlovchitrans” aksiyadorlik kompaniyasi boshqaruvi raisi A.N. Axmedova — “Toshshaharyoʻlovchitrans” aksiyadorlik kompaniyasi bosh buxgalteri 1. “Tramvaychi” bolalar sogʻlomlashtirish oromgohi 2. “Avtomobilchi” bolalar sogʻlomlashtirish oromgohi 3. Strelsov nomidagi bolalar sogʻlomlashtirish oromgohi